На основу члана 39. став (2) тачка 2) Закона о локалној самоуправи („Службени гласник Републике Српске“, број: 97/16, 36/19 и 61/21), члана 29. став (1) тачка 13) Закона о здравственој заштити Републике Српске („Службени гласник Републике Српске“, број: 57/22) и члана 39. став (2) тачка 2) Статута Града Бијељина („Службени гласник Града Бијељина“, број: 9/17), Скупштина Града Бијељина на 17. сједници одржаној дана 7. децембра 2022. године, донијела је

**О Д Л У К У**

**О ИЗМЈЕНИ ОДЛУКЕ О ПОСЕБНОЈ НОВЧАНОЈ НАГРАДИ РАДНИЦИМА У ОБЛАСТИ ЈАВНОГ ЗДРАВСТВА ПРИМАРНЕ И СЕКУНДАРНЕ ЗДРАВСТВЕНЕ ЗАШТИТЕ НА ПОДРУЧЈУ ГРАДА БИЈЕЉИНЕ КОЈИ ОБАВЉАЈУ ПОСЛОВЕ ВЕЗАНЕ ЗА ПРУЖАЊЕ УСЛУГА ПАЦИЈЕНТИМА ОБОЉЕЛИМ ОД БОЛЕСТИ** „**COVID-19”**

Члан 1.

У Одлуци о посебној новчаној награди у области јавног здравства примарне и секундарне здравствене заштите на подручју града Бијељина који обављају послове везане за пружање услуга пацијентима обољелим од болести „Covid-19“ („Службени гласник Града Бијељина“, број: 1/22), члан 1. став (1) мијења се и гласи:

„Здравственим радницима ЈУ Завод за трансфузијску медицину Бијељина, ЗУБ Интернационални дијализа центар ПЈ Бијељина и Центар за медицину рада и спорта Бијељина, који пружају здравствену заштиту пацијентима обољелим од болести „Covid-19“ утврђује се посебна новчана награда“.   
  
 Члан 1. став (2) мијења се и гласи:   
 „Посебна новчана награда из става 1. овог члана утврђује се у износу од 655,73 КМ бруто за сваког радника појединачно.”

Члан 2.

Члан 3. мијења се и гласи:   
 „Град Бијељина ће на основу достављених спискова из члана 2.  утврдити укупан износ појединачних укупних новчаних трансфера који ће се у складу са овом Одлуком пребацити на трансакционе рачуне ЈУ Завод за трансфузијску медицину Бијељина, ЗУБ Интернационални дијализа центар ПЈ Бијељина и Центар за медицину рада и спорта Бијељина, а који ће затим назначена средства исплатити на текуће рачуне радника који остварују право на новчану награду из ове Одлуке.“

Члан 3.

Члан 4. став (1) мијења се и гласи:

„Финансијска средства за реализацију ове Одлуке планирана су Одлуком о ребалансу буџета града Бијељина за 2022. годину („Службени гласник Града Бијељина“, број: 22/22) на економском коду 415200 на буџетској ставци: „Текући грант за ЗУБ Интернационални дијализа центар ПЈ Бијељина, ЈУ Завод за трансфузијску медицину Бијељина и Центар за медицину рада и спорта Бијељина – помоћ радницима”.

Члан 4.

Остали дијелови Одлуке остају непромијењени.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-70/22 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум: 7. децембар 2022. године |  |  |
|  |  | Александар Ђурђевић, с.р. |