На основу члана 39. став 2. тачка 2) Закона о локалној самоуправи („Службени гласник Републике Српске“, број: 97/16, 36/19 и 61/21) и члана 39. став 2. тачка 2) Статута Града Бијељина („Службени гласник Града Бијељина“, број: 9/17), а у вези са чланом 2. став 1. тачка в) Закона о буџетском систему Републике Српске („Службени гласник Републике Српске“, број: 121/12, 52/14, 103/15 и 15/16) и члана 2. став 1. тачка л) Закона о трезору („Службени гласник Републике Српске“, број: 28/13), Скупштина Града Бијељина на својој 17. сједници одржаној дана 7. децембра 2022. године, донијела је

**О Д Л У К У**

**О УКЉУЧИВАЊУ У ТРЕЗОРСКИ СИСТЕМ ПОСЛОВАЊА ОДСЈЕКА ЗА ПОСЛОВЕ МЈЕСНИХ ЗАЈЕДНИЦА ГРАДСКЕ УПРАВЕ ГРАДА БИЈЕЉИНА**

Члан 1.

Овом Одлуком Одсјек за послове мјесних заједница Градске управе Града Бијељина укључује се у трезорски систем пословања Града Бијељина са даном 01. јануар 2023. године и стиче статус буџетског корисника у смислу праћења намјенског коришћења одобрених буџетских средстава, те припреме и објављивања одговарајућих извјештаја и вођења регистра буџетског корисника.

Члан 2.

Одјељење за финансије Градске управе Града Бијељина дужно је да заједно са надлежним министарствима обави све потребне активности којима се обезбјеђује трезорски систем пословања Одсјека, а које укључују прилагођавање интерних аката, обуке за трезорско пословање, примјену прописа о трезорском пословању и друге неопходне радње.

Члан 3.

Ова Одлука ступа на снагу осмог дана од дана објављивања у „Службеном гласнику Града Бијељина“.

|  |  |  |
| --- | --- | --- |
| Број: 01-022-60/22 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 7. децембар 2022. године |  |  |
|  |  | Александар Ђурђевић, с.р. |
|  |  |  |