На основу члана 2.12. Изборног закона БиХ („Службени гласник БиХ“, број: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22 и 51/22) и члана 39. став (2) Статута Града Бијељина („Службени гласник Града Бијељина“, број: 9/17), Скупштина Града Бијељина на 17. сједници одржаној дана 7. децембра 2022. године, донијела је

**Р Ј Е Ш Е Њ Е**

**о разрјешењу 1 (једног) члана**

**Градске изборне комисије Бијељина**

1. Разрјешава се дужности, због истека мандата, члан Градске изборне комисије Бијељина, са 2.12.2022. године:

Горан Јовић, дипл. правник

2. Ово рјешење ступа на снагу са даном добијања сагласности Централне изборне комисије Босне и Херцеговине, и биће објављено у Службеном гласнику Републике Српске и Службеном гласнику Града Бијељина.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-111-125/22 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум: 7. децембар 2022. године |  |  |
|  |  | Александар Ђурђевић, с.р. |
|  |  |  |

На основу члана 2.15. став 1., 2., и 3. Изборног закона БиХ („Службени гласник БиХ“, број: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22 и 51/22) и члана 39. став (2) Статута Града Бијељина („Службени гласник Града Бијељина“, број: 9/17), Скупштина Града Бијељина на 17. сједници одржаној дана 7. децембра 2022. године, донијела је

**Р Ј Е Ш Е Њ Е**

**о именовању замјенског члана**

**Градске изборне комисије Бијељина**

1. За замјенског члана Градске изборне комисије Бијељина именује се:

- Горан Јовић

1. Мандат члана траје до избора новог члана по поступку прописаном чланом 2.12. став 5. Изборног закона БиХ („Службени гласник БиХ“, број: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22 и 51/22) и тече од дана давања сагласности Централне изборне комисије на ово Рјешење.
2. Ово рјешење објавиће се у Службеном гласнику Републике Српске и Службеном гласнику Града Бијељина.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-111-126/22 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум: 7. децембар 2022. године |  |  |
|  |  | Александар Ђурђевић, с.р. |
|  |  |  |

На основу члана 2.12. став 5. Изборног закона БиХ („Службени гласник БиХ“, број: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22 и 51/22), члана 7. став 1. тачка а) Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 67/21, 73/21 и 13/22), члана 39. став (2) тачка 2) Статута Града Бијељина („Службени гласник Града Бијељина“, број: 9/17), Скупштина Града Бијељина на 17. сједници одржаној дана 7. децембра 2022. године, донијела је

**О Д Л У К У**

**О ОБЈАВЉИВАЊУ ЈАВНОГ ОГЛАСА ЗА ИМЕНОВАЊЕ 1 (ЈЕДНОГ) ЧЛАНА ГРАДСКЕ ИЗБОРНЕ КОМИСИЈЕ БИЈЕЉИНА**

Члан 1.

Овом одлуком ближе се уређују услови и поступак за именовање:

- **1 (један) члан Градске изборне комисије Бијељина.**

Члан 2.

Члан Градске изборне комисије Бијељина именује се на мандат у трајању од седам (7) година и тече од дана давања сагласности Централне изборне комисије БиХ на рјешење Скупштине Града Бијељина о именовању чланова Градске изборне комисије.

Члан 3.

(1) Општи услови које кандидат мора испуњавати:

1) да има право гласа,

2) да је лице са одговарајућом стручном спремом и искуством у спровођењу избора.

(2) Посебни услови које кандидата мора испуњавати:

1) да има пребивалиште на подручју града Бијељина,

2) да има завршен факултет, VII/1 степен стручне спреме или завршен факултет Болоњског система студирања са најмање 180 ETЦС и

3) да посједује искуство у спровођењу избора.

Под искуством у спровођењу избора подразумијева се чланство у изборној комисији и чланство у бирачком одбору на изборима обухваћеним Изборним законом БиХ.

Изузетно од става 2. тачка 2. ове одлуке, члан изборне комисије може бити лице које има завршену вишу школу, односно VI степен стручне спреме, ако се ради о поновном избору (реименовању), односно ако је потребно испоштовати одредбе члана 2.14. став 1. Изборног закона БиХ.

Члан 4.

Члан изборне комисије може бити предсједник или судија редовног суда, секретар скупштине града, лица професионално запослена у општинским, односно градским органима управе и друга лица, ако испуњавају услове одређене чланом 2.2. Изборног закона БиХ, а немају сметњи из члана 2.3. Изборног закона БиХ.

Члан 5.

(1) За члана изборне комисије не може бити именовано лице обухваћено чланом 2.3. Изборног закона БиХ, као ни лице које обавља извршну функцију како је утврђено одредбом члана 1.8. став (6) Изборног закона БиХ, нити лице које је актуелникандидат или је био кандидат за било који ниво власти на посљедњим општим и/или посљедњим локалним изборима.

(2) У смислу одредбе члана 2.3. Изборног закона БиХ за члана изборне комисије не може бити именовано лице:

1) које се не може кандидовати у смислу одредби чл. 1.6, 1.7. и 1.7а Изборног закона БиХ,

2) које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора),

3) које је носилац изабраног мандата или је члан извршног органа власти, осим у случајевима предвиђеним чланом 2.12. став 4. Изборног закона БиХ,

4) које је кандидат за изборе за било који ниво власти,

5) којем је изречена казна за радњу која представља тежу повреду изборних закона или прописа за коју је лично одговорно, у посљедње четири године, рачунајући од дана правоснажности одлуке.

(3) У смислу одредбе члана 1.8. став (6) Изборног закона БиХ за члана изборне комисије не може бити именовано лице које обавља извршну функцију, односно лице које је на дужност именовао Савјет министара БиХ, Влада Федерације БиХ, Влада Републике Српске, кантонална влада и општинско вијеће, односно скупштина општине.

Члан 6.

(1) Састав изборне комисије треба да одражава заступљеност конститутивних народа, укључујући и остале, водећи рачуна о посљедњем попису становништва спроведеном на државном нивоу.

(2) Састав изборне комисије треба, у правилу, да одражава равноправну заступљеност полова. Равноправна заступљеност полова, постоји у случају када је један од полова, заступљен са најмање 40% од укупног броја чланова изборне комисије.

Члан 7.

(1) Након ступања на снагу ове одлуке, објавиће се Јавни оглас за именовање 1 (једног) члана Градске изборне комисије Бијељина, у складу са Изборним законом Босне и Херцеговине, Законом о министарским, владиним и другим именовањима Републике Српске и Упутством о утврђивању квалификација, броја, именовању и разрјешењу и обуци чланова изборне комисије основне изборне јединице у Босни и Херцеговини.

(2) Јавни оглас за именовање 1 (једног) члана Градске изборне комисије Бијељина објавиће се у „Службеном гласнику Републике Српске“ и дневном листу „Глас Српске“.

(3) Рок за подношење пријава на Оглас је 8 дана од дана посљедњег објављивања Огласа у гласилима из става 2. овог члана.

Члан 8.

(1) Поступак провођења јавног огласа врши Комисија за провођење поступка по Јавном огласу за именовање 1 (једног) члана Градске изборне комисије Бијељина (у даљем тексту: Конкурсна комисија), коју именује Скупштина Града Бијељина, у чијем саставу обавезно мора бити најмање један члан правне струке и/или особа са изборним искуством.

(2) Конкурсна комисија по затварању јавног огласа врши преглед и класификацију пријава кандидата на оне које испуњавају услове тражене јавним огласом и на оне који не испуњавају услове, о чему се сачињава записник, обавља интервју, бодовање и утврђује ранг листу кандидата, у складу са Упутством о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини.

(3) Конкурсна комисија, Скупштини Града Бијељина подноси писани извјештај о проведеном поступку квалификације кандидата и приједлог ранг-листе кандидата.

Члан 9.

Стручне и административно - техничке послове на спровођењу ове одлуке, обављаће Стручна служба Скупштине Града Бијељина.

Члан 10.

Ова Одлука ступа на снагу наредног дана од дана објављивања у „Службеном гласнику Града Бијељина“.

|  |  |  |
| --- | --- | --- |
| Број: 01-022-75/22 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум: 7. децембар 2022. године |  |  |
|  |  | Александар Ђурђевић, с.р. |
|  |  |  |

На основу члана 2.12. став 5. Изборног закона БиХ („Службени гласник БиХ“, број: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22 и 51/22), члана 7. став 1. тачка а) Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 67/21, 73/21 и 13/22), члана 39. став (2) тачка 2) Статута Града Бијељина („Службени гласник Града Бијељина“, број: 9/17) и Одлуком о објављивању јавног огласа за именовање 1 (једног) члана Градске изборне комисије Бијељина број: 01-022-75/22 од 7. децембра, Скупштина Града Бијељина на 17. сједници одржаној дана 7. децембра 2022. године, донијела је

**ЈАВНИ ОГЛАС**

**ЗА ИМЕНОВАЊЕ 1 (ЈЕДНОГ) ЧЛАНА ГРАДСКЕ ИЗБОРНЕ КОМИСИЈЕ БИЈЕЉИНА**

I ЧЛАН ГРАДСКЕ ИЗБОРНЕ КОМИСИЈЕ БИЈЕЉИНА

Расписује се јавни оглас за именовање 1 (једног) члана Градске изборне комисије Бијељина.

II НАДЛЕЖНОСТ

Надлежност Градске изборне комисије регулисана је Изборним законом БиХ, Изборним законом РС и одговарајућим подзаконским прописима.

III МАНДАТ

1. Мандат члана Градске изборне комисије траје седам година и тече од дана давања сагласности Централне изборне комисије БиХ на рјешење Скупштине Града Бијељина о именовању чланова Градске изборне комисије.

2. Члан Градске изборне комисије не заснива радни однос.

3. Члан Градске изборне комисије има право на мјесечну накнаду у складу са законом и Одлуком о висини накнаде за рад чланова изборне комисије основне изборне јединице у БиХ.

IV ОПШТИ И ПОСЕБНИ УСЛОВИ КОЈЕ КАНДИДАТ ТРЕБА ДА ИСПУЊАВА

Општи услови:

1. да има право гласа;

2. да је лице са одговарајућом стручном спремом и искуством у провођењу избора.

Посебни услови:

1. да има пребивалиште на подручју града Бијељина;

2. да има завршен факултет, VII/1 степен стручне спреме или завршен факултет Болоњског система студирања са најмање 180 ЕТЦС бодова и

3. да посједује искуство у провођењу избора.

Под искуством у провођењу избора подразумијева се:

1. чланство у изборној комисији и

2. чланство у бирачком одбору на изборима обухваћеним Изборним законом БиХ.

Изузетно од подтачке 2. Посебних услова, члан изборне комисије може бити лице које има завршену вишу школу, односно VI степен стручне спреме, ако се ради о поновном избору (реименовању), односно ако је потребно испоштовати одредбе члана 2.14. став 1. Изборног закона БиХ.

Састав изборне комисије треба да одражава заступљеност конститутивних народа, укључујући и остале водећи рачуна о посљедњем попису становништва проведеном на државном нивоу.

У саставу изборне комисије настојаће се обезбиједити заступљеност полова у складу са Законом о равноправности полова у БиХ, осим ако се изборна комисија састоји од три члана када равноправна заступљеност постоји у случају када је један од полова заступљен са 1/3 од укупног броја чланова.

V СУКОБ ИНТЕРЕСА

1. У смислу одредбе члана 2.3. Изборног закона БиХ за члана изборне комисије не може бити именовано лице:

а) које се не може кандидовати у смислу одредби чл. 1.6, 1.7. и 1.7а Изборног закона БиХ;

б) које је члан највишег извршно – политичког ограна политичке странке или коалиције (предсједник, потпредсједник, генерални секретар или члан извршног одбора или главног одбора);

в) које је носилац изабраног мандата или је члан извршног органа власти, осим у случајевима предвиђеним чланом 2.12. став 4. Изборног закона БиХ;

г) које је кандидат за изборе за било који ниво власти;

д) којем је изречена казна за радњу која представља тежу повреду изборних закона или прописа за коју је лично одговорно, у посљедње четири године, рачунајући од дана правоснажности одлуке.

2. За члана изборне комисије не може бити именовано лице које обавља извршну функцију, како је утврђено одредбом члана 1.8. став 6. Изборног закона БиХ, односно лице које је на дужност именовао Савјет министара БиХ, Влада ФБиХ, Влада Републике Српске, кантонална влада и општинско вијеће, односно скупштина општине.

3. Члан изборне комисије не може бити заступник, односно пуномоћник политичког субјекта који учествује на изборима, нити лице које је правоснажном судском пресудом осуђено на казну затвора у трајању од шест мјесеци или дуже.

4. Члан изборне комисије може бити предсједник или судија редовног суда, секретар скупштине општине, односно града, лица професионално запослена у општинским, односно градским органима управе и друга лица, ако испуњавају услове одређене чланом 2.2. Изборног закона БиХ, а немају сметњи из члана 2.3. Изборног закона БиХ.

VI ПОТРЕБНА ДОКУМЕНТА

Пријава на јавни оглас садржи пријавни образац са контакт подацима подносиоца пријаве, листом достављених докумената и својеручним потписом подносиоца пријаве, као и документе о испуњавању општих и посебних услова у оригиналу или овјереној фотокопији и то:

1. краћу биографију;

2. овјерену диплому о стеченој стручној спреми;

3. образац ПБА-3 о пребивалишту, (не старије од три мјесеца од дана издавања од стране надлежног органа);

4. доказ о посједовању искуства у провођењу избора (доказ о посједовању изборног искуства мора садржавати податке о називу изборне комисије и мандатном периоду, односно врсти и години избора и називу бирачког мјеста, у којем је кандидат био члан бирачког одбора, те податак да је именовани кандидат био ангажован у раду бирачког одбора и обављао ту дужност);

5. доказ о научном звању и/или положеном правосудном испиту и/или носиоцу правосудне функције и/или присуству обукама у организацији Централне изборне комисије БиХ, (чланом 10. став 7. тачка а) упутства, прописано је додатно бодовање по основу стручне спреме кандидата који су правни стручњаци са искуством у провођењу избора и/или изборни стручњаци);

6. својеручно потписану и код надлежног органа овјерену изјаву о националном изјашњењу кандидата са посљедњег пописа становништава у БиХ;

7. својеручно потписану и код надлежног органа овјерену изјаву кандидата о непостојању сметњи из члан 2.3. Изборног закона БиХ;

8. својеручно потписану и код надлежног органа овјерену изјаву кандидата да не обавља извршну функцију како је то утврђено одредбама члана 1.8. став (6) Изборног закона БиХ;

9. својеручно потписану и код надлежног органа овјерену изјаву кандидата да није лице обухваћено чланом 2.12. став 7. Изборног закона БиХ.

Документи који буду достављени уз пријаву неће се враћати кандидатима.

VII РОК И НАЧИН ЗА ПОДНОШЕЊЕ ПРИЈАВА

1. Рок за подношење пријава је осам дана од дана објављивања јавног огласа у „Службеном гласнику Републике Српске“ и у дневном листу „Независне новине“.

2. Ако јавни оглас не буде објављен истовремено, рок ће се рачунати од дана посљедњег објављивања јавног огласа у једном од јавних гласила наведених у подтачки 1. ове тачке.

3. Јавни оглас биће објављен на званичној интернет страници Града Бијељина (<https://www.gradbijeljina.org/>) и Службеном гласнику Града Бијељина, али се то објављивање неће рачунати у рокове за пријављивање кандидата.

4. Неблаговремене и непотпуне пријаве неће бити разматране.

5. Са кандидатима који буду испуњавали услове јавног огласа Kомисија за провођење поступка по јавном огласу за именовање 1 (једног) члана Градске изборне комисије Бијељина, обавиће интервју. Писани позив за интервју Kонкурсна комисија је обавезна доставити кандидатима најкасније три дана прије дана одржавања интервјуа, а позив се доставља препорученом поштом, е-маилом или путем телефакс апарата.

6. Централна изборна комисија БиХ сачинила је листу питања за интервју кандидата из четири различите области из изборног законодавства и изборног процеса, а листа питања без одговора доступна је на интернет страници Централне изборне комисије БиХ www.избори.ба.

7. Пријаве кандидата на јавни оглас могу се доставити лично путем протокола Градске управе Бијељина или путем поште на адресу: Скупштина Града Бијељина, Трг Краља Петра I Карађорђевића број 1, 76300 Бијељина, са назнаком „Kомисија за провођење поступка по Јавном огласу за именовање 1 (једног) члана Градске изборне комисије Бијељина“.

|  |  |  |
| --- | --- | --- |
| Број: 01-022-76/22 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум: 7. децембар 2022. године |  |  |
|  |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-127/22

Датум: 7. децембар 2022. године

На основу члана 9. Закона о министарским, владиним и другим именовањима Републике Српске (“Службени гласник Републике Српске“, брoj 41/03), члана 7. Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 67/21, 73/21 и 13/22), члана 39. став 2. Статута Града Бијељина („Службени гласник Града Бијељина“, број: 9/17), Скупштина Града Бијељина на 17. сједници одржаној дана 7. децембра 2022. године, донијела је

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА ПРОВОЂЕЊЕ ПОСТУПКА**

**ЗА ИМЕНОВАЊЕ 1 (ЈЕДНОГ) ЧЛАНА**

**ГРАДСКЕ ИЗБОРНЕ КОМИСИЈЕ БИЈЕЉИНА**

I

У Комисију за провођење поступка за именовање 1 (једног) члана Градске изборне комисије Бијељина (у даљем тексту: Комисија), именују се:

1) Зоран Радић - за предсједника,

2) Олга Тмушић- за члана,

3) Милена Савић- за члана,

4) Бранка Ђелмо- за члана и

5) Горан Марковић- за члана.

II

У складу са одредбама Закона о министарским, владиним и другим именовањима Републике Српске и одредбама Упутства о утврђивању квалификација, броја, именовању и разрјешењу и обуци чланова изборне комисије основне изборне јединице у Босни и Херцеговини, по затварању јавног огласа Комисија је обавезна да поднесе писани извјештај Скупштини Града Бијељина у којем наводи све релевантне податке за сваку особу која је поднијела пријаву по јавном конкурсу, записнике са састанака на којима је извршена класификација кандидата, на кандидате који испуњавају услове тражене јавним конкурсом и на кандидате који не испуњавају услове, уз образложење, записник са одржаног интервјуа, који укључује питања и бодове сваког члана Комисије за сваког кандидата, ранг-листу са редослиједом кандидата према успјеху (укупном броју бодова), постигнутом на интервјуу.

III

Административне и друге послове за потребе Комисије обављаће Стручна служба Скупштине Града Бијељина.

IV

Ово Рјешење ступа на снагу даном доношења, а објавиће се у „Службеном гласнику Града Бијељина“.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |